Document ID: 31994R2490

ΚΑΝΟΝΙΣΜΟΣ (ΕΚ) αριθ. 2490/94 ΤΗΣ ΕΠΙΤΡΟΠΗΣ της 14ης Οκτωβρίου 1994 για τροποποίηση και διόρθωση των κανονισμών (ΕΟΚ) αριθ. 1913/92 και (ΕΟΚ) αριθ. 2255/92 για λεπτομέρειες εφαρμογής του ειδικού καθεστώτος για τον εφοδιασμό των Αζορών και της Μαδέρας σε προϊόντα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1600/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα για τις Αζόρες και τη Μαδέρα (1), όπως τροποποιήθηκε από τον κανονισμό (ΕΟΚ) αριθ. 1974/93 της Επιτροπής (2), και ιδίως το άρθρο 10,
Εκτιμώντας:
ότι, σε εφαρμογή του κανονισμού (ΕΟΚ) αριθ. 1600/92, πρέπει να καθοριστούν για τον τομέα του βοείου κρέατος και για την περίοδο από την 1η Ιουλίου 1994 έως τις 30 Ιουνίου 1995, οι ποσότητες προβλέψεων ειδικού εφοδιασμού των Αζορών και της Μαδέρας τόσο σε βόειο κρέας και σε αρσενικά ζώα παχύνσεως όσο και σε ζώα αναπαραγωγής καθαρής φυλής-
ότι, αναμένοντας συμπληρωματικές πληροφορίες, οι ποσότητες των προβλέψεων εφοδιασμού γι' αυτά τα προϊόντα έχουν καθορισθεί από τους κανονισμούς (ΕΟΚ) αριθ. 1913/92 (3), και (ΕΟΚ) αριθ. 2255/92 της Επιτροπής (4), όπως τροποποιήθηκαν τελευταία από τον κανονισμό (ΕΟΚ) αριθ. 1620/94 (5), και για το τρίμηνο από 1ης Ιουλίου έως 30 Σεπτεμβρίου 1994- ότι με βάση τις ληφθείσες πληροφορίες, πρέπει να καθοριστούν οι εν λόγω ποσότητες για όλη την περίοδο από 1ης Ιουλίου 1994 έως 30 Ιουνίου 1995- ότι οι ποσότητες αυτές συμπεριλαμβάνουν τις ποσότητες που καθορίστηκαν για το προαναφερθέν τρίμηνο- ότι, επειδή οι ενισχύσεις που προβλέπονται στο παράρτημα ΙΙΙ του παρόντος κανονισμού είναι μικρότερες από εκείνες που καθορίστηκαν για το εν λόγω τρίμηνο, μπορούν να εφαρμοσθούν μόνον από 1ης Οκτωβρίου 1994-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το παράρτημα Ι του κανονισμού (ΕΟΚ) αριθ. 1913/92 αντικαθίσταται από το παράρτημα Ι του παρόντος κανονισμού.
2. Το παράρτημα Ι του κανονισμού (ΕΟΚ) αριθ. 2255/92 αντικαθίσταται από το παράρτημα ΙΙ του παρόντος κανονισμού.
3. Το παράρτημα ΙΙΙ του κανονισμού (ΕΟΚ) αριθ. 1913/92 αντικαθίσταται από το παράρτημα ΙΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Οκτωβρίου 1994.

Labels: 3
18
17
6